Komission asetus (EY) N:o 1042/95, annettu 10 päivänä toukokuuta 1995, interventioelinten suorittaman viljojen haltuunoton menettelyistä annetun asetuksen (ETY) N:o 689/92 muuttamisesta



Virallinen lehti nro L 106 , 11/05/1995 s. 0007 - 0007



KOMISSION ASETUS (EY) N:o 1042/95, annettu 10 päivänä toukokuuta 1995, interventioelinten suorittaman viljojen haltuunoton menettelyistä annetun asetuksen (ETY) N:o 689/92 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Itävallan, Suomen ja Ruotsin liittymisasiakirjan ja erityisesti sen 149 artiklan, ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92 (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla ja asetuksella (EY) N:o 3290/94 (2), ja erityisesti sen 5 artiklan, sekä katsoo, että vehnän, rukiin, ohran, maissin, sorgum- ja durumvehnän vakiolaaduista 29 päivänä lokakuuta 1975 annetun neuvoston asetuksen (ETY) N:o 2731/75 (3), sellaisena kuin se on viimeksi muutettuna asetuksella (ETY) N:o 2054/93 (4), liitteessä määritetään kuivettuneet jyvät; että tuon määrityksen mukaan kuivettuneilla jyvillä tarkoitetaan ohran osalta jyviä, jotka läpäisevät seulan, jonka aukot ovat 2,2 millimetriä, ilmasto-olosuhteet huomioon ottaen, Ruotsin ja Suomen ohrantuotanto koostuu pääasiassa kuusitahoisista lajikkeista niiden lyhyemmän kasvukauden vuoksi kaksitahoisiin lajikkeisiin verrattuna; että kuusitahoisen ohran jyväkoko on näissä maissa vähemmän kuin 2,2 millimetriä; että jyväkoon osalta ohra ei näin ollen täytä intervention laatuvaatimuksia; että yhteisön määräysten välitön soveltaminen saattaisi aiheuttaa vaaran, että suuria määriä ohraa jätetään Ruotsissa ja Suomessa intervention ulkopuolelle; tämän seurauksena ruotsalaisille ja suomalaisille tuottajille saattaisi aiheutua huomattavia vaikeuksia; tämän vuoksi Ruotsi ja Suomi saavat tilapäisesti hyväksyä interventioon ohraa, jonka jyväkoko on vähemän kuin 2,2 millimetriä; pienemmän jyväkoon hyväksymisen ei pitäisi johtaa siihen, että huonompilaatuista ohraa hyväksytään interventioon; siksi kyseessä olevan ohran ominaispainon olisi oltava suurempi, vähintään 64 kg/hehtolitra, komission asetuksessa (ETY) N:o 689/92 (5), sellaisena kuin se on viimeksi muutettuna asetuksella (EY) N:o 2204/94 (6), säädetään viljojen interventioon haltuunoton edellytyksistä; sen vuoksi on tarpeen antaa tämä asetus, ja tässä asetuksessa säädetyt toimenpiteet ovat viljan, rasvojen ja kuivarehujen yhteisen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 689/92 2 artiklan 3 kohdan ensimmäisen alakohdan jälkeen alakohta seuraavasti: "Kuitenkin poiketen siitä, mitä asetuksen (ETY) N:o 2731/75 liitteen 2 kohdan a alakohdassa säädetään, Ruotsissa ja Suomessa viljellyn ohran osalta, jonka ominaispaino on vähintään 64 kg/hehtolitra ja jota on tarjottu interventioon noissa maissa myyntikauden 1995/96 loppuun mennessä, `kuivettuneilla jyvillä` tarkoitetaan jyviä, jotka, sen jälkeen kun niistä on poistettu kaikki mainitun asetuksen liitteessä tarkoitettu muu aines, läpäisevät seulan, jonka aukot ovat 2 millimetriä." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 10 päivänä toukokuuta 1995. Komission puolesta Franz FISCHLER Komission jäsen (1) EYVL N:o L 181, 1.7.1992, s. 21 (2) EYVL N:o L 349, 31.12.1994, s. 105 (3) EYVL N:o L 281, 1.11.1975, s. 22 (4) EYVL N:o L 187, 29.7.1993, s. 6 (5) EYVL N:o L 74, 20.3.1992, s. 18 (6) EYVL N:o L 236, 10.9.1994, s. 13